Næstved Kommune

Rådmandshaven 20

4700 Næstved

5588 1000

6149

[www.naestved.dk](http://www.naestved.dk)

Referat

Mødeforum

**Styregruppen for Rammeaftalen**

Sagsnr.

Dokumentnr.

Mødedato

**20/1-2012**

Tid

**Kl. 14-17**

Sted

**Næstved Kommune**

Deltagere

**Bruno Lind – Næstved**

**Rita Pedersen – Solrød**

**Poul Bjergved – Slagelse**

**Lone Feddersen – Lejre**

**Kenn Thomsen – Holbæk**

**Gitte Løvgreen – Odsherred**

**Michael Nørgaard – Regionen**

**John Frejlev - Økonomigruppen**

**Anne Andersen – KKR**

**Bo Gammelgaard – Sekretariatet**

**Povl Skov – Sekretariatet**

Afbud

**Yvonne Barnholdt – Roskilde**

**Jesper Rahn Jensen – Guldborgsund**

**Jan Hansen – Voksne handicappede**

**Merete Hansen – Voksne sindslidende**

**Pia Stausgaard – Voksne Handicappede**

**Margit Næsby – Børn og Unge**

**Torben Gybel Jensen - Hjælpemidler**

Referent

1. **Godkendelse af referat fra Styregruppemøde 9/12- 2011**

**Bilag:**

Referat fra Styregruppemøde 9/12-2011 Dok nr. 2011-424419

**Indstilling:**

Sekretariatet indstiller at Styregruppen godkender referatet.

**Beslutning:**

Referatet blev godkendt.

1. **Rammeaftale 2013 – Fokusområder:**

**Baggrund:**

Ultimo 2011 startede processen omkring rammeaftale 2013 med

fastlæggelse af udviklingsstrategiens fokusområder på baggrund af input fra netværksgrupperne, ministertema 2013 og politikerkonference primo 2012 mv.

På styregruppemødet 14/10-2011 blev det besluttet at udgangspunktet for beslutninger omkring fokusområder for 2013 er arbejdet med fokusområderne for 2012:

1) Særforanstaltninger på a) Voksenområder og b) børne-og ungeområdet, 2) De mest specialiserede tilbud, 3) Overgangen fra ung til voksen., 4) Senhjerneskadede, 5) Omstillingsprocesser – forskydning mellem almindelige og specialiserede pladser.

De eksisterende netværksgrupper benyttes og der nedsættes en arbejdsgruppe ift. ministertemaet for 2013 som udmeldes 1. januar 2012.

Ministertemaet for 2013 er ”udviklingen i brugen af forskellige former for familieplejeanbringelser”. Dette er uddybet i bilag

Netværksgrupperne har ultimo 2011/primo 2012 afleveret deres årsrapporter med følgende forslag til fokusområder for 2013:

Voksne Sindslidende:

* Job og uddannelse til unge og voksne med sindslidelser. Der kan blive behov for at følge på det arbejde, som ad’hoc arbejdsgruppen forslår.
* Sammenhæng og overgange mellem børn og voksenområdet. Det arbejde som er forgået i 2012 kan der blive brug for at følge op på.
* Forskydninger i pladser og udvikling. Det er et tema der bør følges op på hvert år.
* Samarbejde med behandlingspsykiatrien. Her kan der være behov for at der sker en løbende drøftelse og opfølgning.

Voksne Handicappede:

* Fokusområder drøftes på netværkets møde den 18. januar 2012 og eftersendes til styregruppen inden styregruppemødet.

Børn og Unge:

* Netværket forventer at fokusområderne for 2012 også vil være relevante i 2013.
* Netværket har desuden besluttet også at drøfte, hvordan vi kan håndtere stigningen i antallet af børn med diagnoser og inklusion/eksklusion.

Specialundervisning og Hjælpemidler:

* Årsrapport med forslag til fokusområder eftersendes.

Netværksgruppernes tovholdere deltager i dette dagsordenspunkt.

**Bilag:**

* Årsrapport Voksne Sindslidende 2011
* Årsrapport Voksne Handicappede 2011
* Årsrapport Børn og Unge 2011
* Brev til kommuner og regioner om særligt tema 2013

**Indstilling:**

Sekretariatet indstiller at Styregruppen - på baggrund af fokusområder for 2012 og netværksgruppernes forslag - drøfter fokusområder for 2013.

**Beslutning:**

Det blevbesluttet at fortsætte med fokusområderne for 2012 i 2013 med den undtagelse at Ministertemaet for 2013: ”Udviklingen i brugen af forskellige former for familieplejeanbringelser” afløser Ministertemaet for 2012: Særforanstaltninger på Voksen og Børneområdet.

Fokusområderne for 2013 er derved:

1. Udviklingen i brugen af forskellige former for familieplejeanbringelser

2) De mest specialiserede tilbud

3) Overgangen fra ung til voksen

4) Senhjerneskadede

5) Omstillingsprocesser – forskydning mellem almindelige og specialiserede pladser.

Netværksgruppernes øvrige egne forslag til temaer tages op i de respektive grupper.

1. **Rammeaftale 2013** – **Udviklingsstrategi: Kommunernes tilbagemeldinger:**

**Baggrund:**

Sekretariatet har ultimo 2011 udsendt spørgeskemaer til kommunerne til brug for udarbejdelse af rammeaftalen for 2013. Kommunerne skal udfylde spørgeskemaet ift. at vurdere deres behov for pladser indenfor det specialiserede socialområde. Spørgeskemaet retter sig både mod det kommunale (det sociale) og det regionale (specialundervisning - kommunikationscentrene) område. Denne procedure er valgt efter aftale med Regionen og Sekretariatet videresender derfor de relevante oplysninger til Regionen.

Sammenfatning af kommunernes tilbagemeldinger udleveres på mødet

**Bilag:**

* Følgebrev spørgeskema. Dok. Nr. 2011-464246

**Indstilling:**

Sekretariatet indstiller at Styregruppen tager orienteringen til efterretning.

**Beslutning:**

Styregruppen tog orienteringen til efterretning.

Det blev besluttet at sende oversigten over kommunernes besvarelser til høring i netværksgrupperne.

Vurderinger af behovet for pladser på basis af kommunernes indmeldinger tages op på næste møde.

**Bilag:**

Opsamling på kommunernes svar vedrørende rammeaftalen 2013 blev udleveret på mødet.

1. **Tilsyn**

**Baggrund:**

På møde i Styregruppen for Rammeaftale Sjælland 9. december blev det besluttet at igangsætte et arbejde omkring det generelle tilsyn på børne- og voksenområdet i kommunerne i Region Sjælland med henblik på at afklare grundlaget for mulige samarbejder og samarbejdsmodeller.

Beslutningen skal dels ses som en opfølgning på tidligere anbefalinger fra styregruppen til KKR Sjælland (drøftet på møde i KKR Sjælland nov. 2010) og tilsynstemaets aktualitet afspejles også i den nyligt indgående partnerskabsaftale mellem Socialministeriet og KL om socialområdet. Aftalen omfatter i første omgang kun børneområdet, men voksenområdet har på sigt de samme udfordringer.

Partnerskabsaftalen betyder også at KL vil igangsætte en proces for styrkelse af tilsyn og samarbejde på børneområdet. Region Sjælland vil med den skitserede fremgangsmåde tage forskud på denne proces med indhentning af fakta. Status vil blive givet på mødet. Det bør overvejes om det er hensigtsmæssigt at kommunerne i Region Sjælland gennemfører deres egen proces inden KLs udmeldinger.

Styregruppen besluttede i første omgang at indhente oplysninger fra regionens kommuner for kunne give en samlet status på organiseringen og indholdet af det generelle tilsyn på både børne- og voksenområdet. Status fra kommunerne og mulige modeller for samarbejde behandles på Styregruppemøde 20. januar som oplæg til drøftelse i K17 24. februar og i KKR den 20. marts og senere politisk fremlæggelse i kommunerne.

Yvonne, Kenn og Bruno er tovholdere på arbejdet som forventes afsluttet foråret 2012.

Sekretariatet har medio december kontaktet kommunerne for indhente en status ift. organisering og indhold af deres generelle tilsyn. Der tegner sig umiddelbart 4 mulige modeller for tilsyn:

1. Kommunerne fortsætter som hidtil.
2. Kommunerne etablerer klyngesamarbejder feks. ved at ”bytte” tilsyn.
3. Kommunerne etablerer en stor fælles tilsynsorganisation for hele regionen.
4. Kommunerne køber eksternt tilsyn - privat/offentligt**.**

Sammenfatning af de modtagne svar fra kommunerne eftersendes inden styregruppemødet.

**Bilag:**

* Brev til kommunerne omkring tilsyn 14/12-2011. Dok nr. 2011-448515
* Mail til kommunerne omkring tilsyn 19/12-2011
* Møde i KKR Sjælland 18/1-2012 pkt. 2.9: Samarbejde om tilsyn på det specialiserede børne-, unge og voksenområde
* Bilag til møde i KKR Sjælland pkt 2.9a: Brev fra Socialministeren og KL til kommunerne
* Bilag til møde i KKR Sjælland pkt 2.9b:Tilsyn med tilbud efter lov om social service.

**Indstilling:**

Styregruppen drøfter 1) det indkomne materiale og 2) beslutter den videre proces.

**Beslutning:**

Styregruppen besluttede på baggrund af materialets kompleksitet og omfang at nedsætte en arbejdsgruppe til at varetage opgaven. Tilsyns-tovholdergruppen har efterfølgende nedsat en arbejdsgruppe med repræsentanter for 4 kommuner som samlet repræsenterer både børne- og voksenområdet.

Arbejdsgruppens opgave er at undersøge mulighederne for samarbejde og komme med bud på samarbejdsmodeller indenfor både det generelle og personrettede tilsyn i kommunerne i Region Sjælland. Modellerne skal ses som et oplæg til en første drøftelse i K17 24. februar og en første politisk drøftelse i KKR den 20.marts og senere politisk fremlæggelse i kommunerne. Oplægget sendes til K17 17/2 og til KKR 6/3.

Det blev ligeledes besluttet at et af emnerne blandt fokusområderne til temadagen 10/2 er organisering og indhold af tilsynet med tilbud, opholdssteder og plejefamilier. Jf. pkt. 5

**Bilag:**

Sammenfatning af de modtagne svar fra kommunerne blev eftersendt inden styregruppemødet.

1. **Politikertemadag 10/2-2012**

**Baggrund:**

Der er medio november udsendt invitationer til Politikertemadagen som afholdes 10/2-2011 på Sørup Herregård. På Styregruppemøde 9/12-2011 blev det besluttet at erstatte gruppedrøftelser med plenumdrøftelser og dette er efterfølgende indarbejdet i programmet. Det reviderede program er vedlagt som bilag

**Bilag:**

* Revideret program for Politikertemadag 10/2-2012.

**Indstilling:**

Sekretariatet indstiller at styregruppen drøfter 1) programmet og 2) beslutter hvem der er ansvarlige for de enkelte programpunkter.

**Beslutning:**

Styregruppen godkendte det reviderede program herunder med oplæg om:

* 1) Det specialiserede område og inklusion - Sytter Kristensen Formand LEV
* 2) Takst- og udgiftsudvikling - Kenn Thomsen Holbæk Kommune
* 3) Rammeaftale 2012 – fokusområder for 2013 - Bruno Lind Næstved Kommune. Og herunder organisering og indhold af tilsynet med tilbud, opholdsteder og plejefamilier.
1. **Orientering om afvikling af Slagelse Børn & Unge Center.**

**Baggrund:**

Slagelse Byråd besluttede den 11. oktober 2010, at Slagelse Børn & Unge Center skulle afvikles med udgangen af maj 2011. Sagsfremstilling findes i bilag. Det bemærkes, at sagen blev behandlet som åbent punkt i Byrådet.

Baggrunden for lukningen var en stærkt faldende efterspørgsel af pladser fra både Slagelse Kommunes og andre kommuners side. Det betød dels, at centret ville blive for lille og urentabelt og dels at tidligere års underskud – som følge af det hurtige fald i efterspørgslen – ville akkumulere år for år og indebære, at der ville opstå en stadig stigende kløft mellem tilbuddets indhold og pris/takst.

Alle brugerkommuner blev orienteret om afviklingen i brev af 11. oktober 2010.

Ved den økonomiske afvikling af tilbuddet oplyser Slagelse Kommune at de har anvendt anvendt gældende regler efter Takstaftalen for region Sjælland. Slagelse Børn & Unge Center er en fælleskommunal institution, idet ca. halvdelen af pladser i de seneste år har været køb fra andre kommuner end Slagelse. Ifølge Slagelse Kommune er SBUC en ”skal”-institution.

Det fremgår af det senest udsendte materiale med efterregninger til brugerkommunerne af 21. december 2011, at den samlede opkrævning for udgifter ved afvikling af Slagelse B&UC beløber sig til godt 22 mio. kr. Slagelse Kommunes andel omfatter næsten halvdelen af dette beløb, 10½ mio. kr.

For så vidt angår kommuner udenfor regionen henvises til vedlagte mail vedrørende procedurer/retningslinier ved køb af tilbud i anden region, som er en sag der har været diskuteret i netværket for rammeaftalesekretariater. Præcedens fra tidligere sager er at opkrævning udenfor regionen som udgangspunkt kræver aftale med de enkelte kommuner.

I region Sjællands rammeaftale er følgende formulering: ”Som bilag til nærværende Rammeaftale er vedlagt udtræk fra Tilbudsportalen, som angiver hvilke tilbud der er omfattet. Det anbefales at alle tilbud på Tilbudsportalen henviser til den gældende styringsaftale for Region Sjælland med tilhørende bilag.” Denne formulering ligger op ad anbefalingen fra KL ift. at gøre driftsherres rammeaftale til en del af aftalegrundlaget ved salg på tværs af regionsgrænser

**Bilag:**

* Brev fra Slagelse Kommune til samarbejdskommunerne: Vedr. afvikling af Slagelse Børne– og Ungecenter SBUC. 11/10-2010
* Sagsfremstilling Slagelse Kommune: Beslutning om handleplan for nedbringelse af underskud på Handicap- og Socialpsykiatriområdet.
* Mail fra Rammeaftalesekretariat Hovedstaden: Procedurer/retningslinier vedrørende køb af tilbud i anden region.

**Indstilling:**

Sekretariatet indstiller at Styregruppen tager orienteringen til efterretning.

**Beslutningen**:

Styregruppen tog orienteringen til efterretning. Indholdsmæssigt er der tale om en sag mellem Slagelse og de respektive køberkommuner. Styregruppen opfordrede Slagelse kommune til at indkalde køberkommunerne til et møde.

Styregruppen anbefalede at det fremgår af tilbudsportalen ”at det er sælgerkommunens rammeaftale der gælder, medmindre andet er aftalt” og at ”rammeaftalevilkår” skrives ind i aftalen mellem køber og sælger.

1. **Takstanalyse**

**Baggrund:**

Takstanalysen vedr. budget 2012 fremlægges til orientering. Det har ikke været muligt at fremskaffe de overordnede tal for det samlede specialiserede område af tidsmæssige årsager. De overordnede tal er tallene fra KL for hele det specialiserede område i kommunerne i region sjælland på ca. 7,5 mia. per år. Disse overordnede tal vil blive skrevet med ind i takstanalysen, når de foreligger og blive rundsendt til Styregruppens medlemmer. Tallene foreligger bearbejdet til udsendelse i marts. Konklusionerne fra takstanalysen vil fremgå af referatet fra Styregruppens behandling.

Takstanalysen omdeles på styregruppemødet.

**Indstilling:**

Økonomigruppen indstiller at Styregruppen tager orienteringen til efterretning.

**Beslutning:**

Styregruppen tog orienteringen til efterretning.

Økonomigruppen har foretaget en stikprøve og der er ingen indikation på at kommunerne ikke har sænket taksterne.

Det blev besluttet at gennemføre skriftlig procedure omkring færdiggørelsen af takstanalysen.

**Bilag:**

Takstanalysen blev omdelt på styregruppemødet.

1. **PPR Sorø**

**Baggrund:**

Styregruppen har møde den 12. august 2011 bedt Økonomigruppen undersøge håndteringen af PPR-ydelser i region sjælland. Sagen er, at der mellem kommuner er uklarhed omkring to forhold. Dels om alle børn modtager de PPR-ydelser, som de har krav på og dels hvorledes økonomien skal håndteres i forbindelse med PPR-ydelser. Baggrund for sag er en henvendelse fra Sorø, der oplyser, at der ikke er fastlagt en fælles aftale og praksis for PPR-betjeningen. Sorø stiller forslag om, at beliggenhedskommunen vederlagsfrit skal yde PPR.

I vedlagte notat har Økonomigruppen redegjort for det eksisterende regelgrundlag og stillet forsag til en fremtidig fælles praksis

Økonomigruppen peger i vedlagte notat på to mulige løsninger:

Enten en fast takst på 3.500,- per elev vedrørende PPR-betjening af elever med anden bopælskommune. Taksten er fastsat ud fra et gennemsnit på 7 timer á 500 kr. Taksten kan opkræves hvert år, og p/l fremskrives med den af KL udmeldte gennemsnitlige fremskrivningsprocent.

Eller at der i det enkelte tilfælde indgås en særskilt aftale om betaling eller vederlagsfrihed kommuner imellem i forbindelse med det enkelte barn

Økonomigruppen er således ikke enig i forslag fra Sorø om, at beliggenhedskommunen skal yde vederlagsfri PPR.

**Bilag:**

* PPR-betjening i region Sjælland – Oplæg til beslutningsforslag.

**Indstilling:**

Styregruppen drøfter efter hvilket betalingsprincip PPR-ydelsen skal håndteres.

**Beslutning:**

Styregruppen besluttede at indstille at der opkræves en fast takst og at dette medtages i næste styringsaftale idet dog det juridiske grundlag for denne model verificeres.

1. **Status på kommunernes brug af Synscenter Refsnæs**

**Baggrund:**

Region Sjælland oplyste på møde den 9. December 2011, at det har været nødvendigt at reducere antallet af pladser på det landsdækkende Synscenter Refsnæs begrundet i en vigende efterspørgsel fra kommunerne.

Region Sjælland må begrundet i den vigende efterspørgsel varsle en stigning på 2 % i taksten fra 2012, for at kunne opretholde tilbuddets kompetencer.

På denne baggrund besluttede styregruppen, at der skulle udarbejdes en status på, hvilket behov kommunerne i Region Sjælland har for Synscenter Refsnæs.

Rita Pedersen og Sekretariatet har skrevet ud til kommunerne og spurgt 1) dels om de har etableret egne tilbud som alternativ til Synscenter Refsnæs? og 2) dels om de tænker fremadrettet at have behov for Synscenter Refsnæs?

Kommunernes svar eftersendes inden styregruppemødet.

Efterfølgende har Ministeriet for Børn og Undervisning offentliggjort en rapport med en kortlægning af Synscenter Refsnæs den 13. December 2011. Resultatet af rapporten vil indgå i den evaluering af kommunalreformen, som regeringen er ved at fastlægge rammerne for. Af rapporten fremgår, at det primært er kunderne i Region Hovedstanden, der bliver færre af. Link til rapporten er anført nedenfor.

**Bilag:**

* Brev til kommunerne i region Sjælland: Status på kommunernes brug af Synscenter Refsnæs.
* <http://www.uvm.dk/Aktuelt/~/UVM-DK/Content/News/Udd/Folke/2011/Dec/111213-Kortlaegning-af-Synscenter-Refnaes-offentliggjort>

**Indstilling:**

Sekretariatet indstiller, at Styregruppen tager orienteringen til efterretning og bruger den i den videre drøftelse i forhold til den kortlægning af Synscenter Refsnæs, der blev offentliggjort den 13. December 2011.

**Beslutning:**

Styregruppen tog orienteringen til efterretning.

Af de 8 besvarelser fremgår at 1) ingen kommuner har etableret egne tilbud som alternativ og 2) 6 kommuner tænker fremadrettet at have behov for Synscenter Refsnæs.

Styregruppen støtter op omkring processen ift. Synscenter Refsnæs.

**Bilag:**

Kommunernes svarift. Synscenter Refsnæs blev eftersendt inden styregruppemødet.

1. **Genberegning af takster på Kvindekrisecentret Hegnetslund, Køge Kommune**

**Baggrund:**

Køge Kommune har pr. medio december kontaktet Styregruppen for Rammeaftale Sjælland da de har konstateret i en fejl i takstberegningen for Kvindekrisecenter Hegnetslund ift. fordelingen af taksten på børn og voksne og derfor ønsker at foretage en efterregulering i 2011 med en ny beregnet takst. Da der er tale om en åbenlys fejl i måden at beregne taksten på har Styregruppen og Økonomigruppen for Rammeaftale Sjælland fortolket Rammeaftalen for 2012 sådan at Styregruppen kan tiltræde at Krisecenter Hegnetslund undtagelsesvist foretager en efterregulering af taksten for 2011 med udgangspunkt i en fornyet revisionspåtegning af taksten. Køge kommune foretager derfor snarest muligt en omberegning af taksten og fremsender de rigtige regninger under iagttagelse af forventet sidste bogføring i kommunerne vedrørende regnskabsåret 2011. Køge kommune fremsender desuden en samlet oversigt over virkningen af denne efterregulering til orientering i styregruppen

**Indstilling:**

Sekretariatet indstiller at styregruppen tager orienteringen til efterretning

**Beslutning:**

Styregruppen tog orienteringen til efterretning.

1. **Orientering fra KKR**
* Lovforslag om kommunal koordinering af rammeaftale.
* Sager på møde i KKR-Sjælland 18/1-2012

**Bilag:**

* Lovforslag om kommunal koordinering af rammeaftale for de lands-og landsdelsdækkende institutioner efter lov om folkeskolen 20.3 og kommunikationscentre efter lov om specialundervisning for voksne. <https://www.borger.dk/Lovgivning/Hoeringsportalen/Sider/Fakta.aspx?hpid=2146003097>
* Møde KKR Sjælland pkt. 2.10: Orientering Socialområdet incl. bilag

**Indstilling:**

Sekretariatet indstiller at styregruppen tager orienteringen til efterretning.

**Beslutning:**

Styregruppen tog orienteringen til efterretning

1. **Orientering fra sekretariatet**
* Kildebo, Faxe
* Kikhøj, Holbæk
* Tilbud til Psykiatriske Borgere Slagelse
* Særligt dyre enkeltsager
* rs17.dk

**Beslutning:**

Styregruppen tog orienteringen til efterretning.

1. **Evt.**

Guldborgsund kommune har i forbindelse med sin besvarelse af spørgeskema til brug for Rammeaftalen 2013 anført at Taleinstituttet i Nykøbing F trækkes ud af Rammeaftalen i løbet af 2012 og at der fremover indgås bilaterale aftaler med de kommuner der ønsker at bruge tilbuddet.

Regionen orienterede om deres planer om at oprette et tilbud til spiseforstyrrede.

Sekretariatet orienterede om at 90.000 kr. til afholdelse af konferencer mv. overføres fra 2011 til 2012.

Næste møde 1/3 i Roskilde.